રસ ધરાવતા વિદ્યાર્થીઓ હેકાથોન પોર્ટલ મારફતે તેમની ટીમ રજીસ્ટ્રેશન કરશે અને ત્યારબાદ ટુંક સમયમાં જ તેમના સારાંશ / દરખાસ્ત સબમિટ કરશે. શોર્ટ લિસ્ટેડ ટીમો પ્રાદેશિક સ્તરના હેકાથોન અને ગ્રાન્ડ ફિનાલેમાં ભાગ લેવા માટે વધુ કાર્ય કરશે. ગુજરાતમાં કોઈપણ શૈક્ષણિક કેમ્પસમાં કોઈપણ પ્રવાહના વિદ્યાર્થીઓ છેલ્લા 5 વર્ષમાં પાસ થયા હોય તેવા કોઈપણ શૈક્ષણિક કેમ્પસના ભૂતપૂર્વ વિદ્યાર્થીઓ, એસ.એસ.આઇ.પી. પોલિસી મુજબના વિદ્યાર્થી ઇનોવેટર, સ્ટાર્ટ-અપ્સ, સ્કૂલના વિદ્યાર્થીઓ (ધો. 9 થી 12) જીઆઇએચ 2018 માં ભાગ લઈ શકે છે. શિક્ષણ વિભાગ ટીમોને પ્રોત્સાહન આપવા માટેના તમામ પ્રયત્નો કરશે જેથી તેઓ તેમના શ્રેષ્ઠ પ્રયાસ કરી શકે. ત્યારબાદ પોસ્ટ હેકાથોન સપોર્ટ તબક્કામાં માર્ગદર્શન, પ્રોટોટાઇપિંગ, પ્રિ-ઇન્કયુબેશન , આઈપીઆર, પ્રોડક્ટ ડેવલપમેન્ટ, ફિલ્ડ અમલીકરણ અને તેની આનુસંગિક અસરોનું વિશ્લેષણ જેવી બાબતો માટે વધારાની સહાય કરવામાં આવશે. શિક્ષણ વિભાગમાં એસ.એસ.આઇ.પી. સેલ એ જોશે કે આ પ્રોગ્રામમાંથી ઉદ્દભવતા કેટલાક શ્રેષ્ઠ અમલીકરણની શક્યતા ધરાવતા સોલ્યુશન કાર્યક્રમના અંતમાં ઉદ્યોગ દ્વારા અમલમાં આવે. જેના અમલીકરણથી એક ઉમદા હેતુ પાર પડશે.